Input: उपयामगृहीतोऽसि ध्रुवोऽसि ध्रुवक्षितिर्ध्रुवाणां ध्रुवतमोऽच्युतानामच्युतक्षित्तमऽएष ते योनिर्वैश्वानराय त्वा। ध्रुवं ध्रुवेण मनसा वाचा सोममवनयामि। अथा नऽइन्द्रऽइद्विशोऽसपत्नाः समनसस्करत्॥२५॥

Padapatha: उपयामगृहीत इत्युपयामऽगृहीतः।असि।ध्रुवः।असि।ध्रुवक्षितिरिति ध्रुवऽक्षितिः।ध्रुवाणाम्।ध्रुवतम इति ध्रुवऽतमः।अच्युतानाम्।अच्युतक्षित्तम इत्यच्युतक्षित्ऽतमः।एषः।ते।योनिः।वैश्वानराय।त्वा।ध्रुवम्।ध्रुवेण।मनसा।वाचा।सोमम्।अव।नयामि।अथ।नः।इन्द्रः।इत्।विशः।असपत्नाः।समनस इति सऽमनसः।करत्